TV-première van Carina Diedericks-Hugo se Thomas@-reeks gevier (Plus: Video) | LAPA Uitgewers
TV-première van Carina Diedericks-Hugo se Thomas@-reeks gevier (Plus: Video)
by LAPA Uitgewers on Apr 17th, 2013 Tweet
Jeugromanskrywer Carina Diedericks-Hugo se gewilde Thomas@-reeks is nou op TV! Elke Dinsdagaand om 19:30 kan aanhangers op KykNET inskakel om ’n nuwe Thomas@-avontuur te beleef.
Gisteraand het vriende en gretige lesers by die Schwarma & Pizza Cafe by die Tyger Waterfront bymekaargekom om die eerste episode se uitsending te vier. In dié episode moet Thomas (vertolk deur Johan Anker) en sy boesemvriende ’n dief vastrek. Bekende gesigte wat in die reeks te sien is, is onder andere Paul Loots (van Roepman-faam), Morné Visser, Christel van den Bergh, Eric Nobbs, Joanie Combrink en Albert Maritz.
Diedericks-Hugo het in ’n toespraak op die aand vertel dat dit vir haar onwerklik gevoel het toe sy die eerste maal op die TV-stel gaan kuier het en dat sy baie uit die ervaring geleer het. Sy was betrokke by die skryf van sommige episodes, maar Henriëtta Gryffenberg was die eerste reeks se hoofskrywer. Diedericks-Hugo het saam met Kobus Geldenhuys as hoofskrywers van reeks twee ingetree. Jozua Malherbe (Wolwedans in die Skemer) het die eerste reeks se regie behartig en reeks nommer twee het vir Jaco Smit aan die stuur.
Johan Anker het in ’n TV-onderhoud met Kwêla vertel hoe hy ná ’n reeks oudisies die rol van Thomas losgeslaan het. Sy ouers en sibbe gesels ook oor die ster in die huis.
Volgens LAPA Uitgewers, wat Thomas se avonture in boekvorm publiseer, is meer as 150 000 eksemplare van die agt titels in die Thomas@-reeks reeds verkoop.
Kyk hier na ’n voorskou van die reeks:
e-Boek opsies – Laai nou af!!
e-Boek: Thomas@geraamte.net deur Carina Diedericks-Hugo
e-Boek: Thomas@sms.net deur Carina Diedericks-Hugo
e-Boek: Thomas@moord.net deur Carina Diedericks-Hugo
e-Boek: Thomas@skerpioen.net deur Carina Diedericks-Hugo
e-Boek: Thomas@aqua.net deur Carina Diedericks-Hugo
e-Boek: Thomas@nagmerrie.net deur Carina Diedericks-Hugo
e-Boek: Thomas@rock-ster.net deur Carina Diedericks-Hugo
Cats: Afrikaans, Children, Events, Fiction, South Africa, Youth
Tags: Afrikaans, Albert Maritz, Carina Diedericks-Hugo, Children, Christel van den Bergh, English, Eric Nobbs, Events, Fangs, Fiction, Foto, Henriëtta Gryffenberg, Interaktief, Internet, Jaco Smit, Joanie Combrink, Johan Anker, Jozua Malherbe, Klankgreep, Kletskamer, Kwela, kykNET, LAPA, LAPA Uitgewers, Morne Visser, Musiek, Mxit, Paul Loots, Reeks, Schwarma & Pizza Cafe, South Africa, Televisie, Thomas@, Thomas@aksie.net, Thomas@aqua.net, Thomas@geraamte.net, Thomas@geramte.net, Thomas@moord.net, Thomas@nagmerrie.net, Thomas@rock-ster, Thomas@rock-ster.net, Thomas@skerpioen.net, Thomas@sms.net, TV, TV-reeks, Tyger Waterfront, video, Voorskou, Webblad, Youth
« Videos: Isa Konrad vertel meer oor haar spanningsroman Diva
Video: Ontmoet vir Cowboy Koekemoer van die Klein Karoo en sy kameelperd Shorty »